Like a Prayer (שיר)

"Like a Prayer" (בעברית: "כְּמוֹ תְּפִלָּה") הוא סינגל של הזמרת-יוצרת האמריקאית מדונה, מתוך אלבום אולפן בעל אותו השם, Like a Prayer. השיר יצא כסינגל המוביל מתוך האלבום ב-3 במרץ 1989, על ידי חברות התקליטים האחים וורנר וסייר רקורדס. בנוסף לכך, הוא גם נכלל באלבומי האוסף: The Immaculate Collection ו-Celebration. השיר נכתב והופק על ידי מדונה ופטריק לאונרד. "Like a Prayer" היה לנקודת מפנה מבחינה מוזיקלית בקריירה המוזיקלית של מדונה, שכן הוא הציג גישה מוזיקלית בוגרת יותר מתוך רצונה לפנות לקהל בוגר יותר. מבחינה לירית, השיר עוסק בילדה נלהבת שמתאהבת באלוהים והוא הופך להיות לדמות הגברית בחייה. מבחינה מוזיקלית, "Like a Prayer" הוא שיר פופ רוק שמשלב מוזיקת גוספל וקולות רקע של מקהלה וגיטרת רוק. המילים לשיר הן דו-משמעיות, כיוון שהן לא רק עוסקות בדת אלא הם מכילות גם רמיזות מיניות. השיר זכה לשבחים רבים מטעם מבקרי המוזיקה ברחבי העולם ולהצלחה מסחרית אדירה; הוא הפך לאחד מהשירים המצליחים ביותר בקריירה של מדונה. השיר הגיע למקום הראשון בארצות הברית ובכך הפך לשיר השביעי שלה לעשות זאת, ובנוסף הגיע למקום הראשון במדינות רבות נוספות ביניהן: אוסטרליה, קנדה, דנמרק, פינלנד, אירלנד, איטליה, ניו זילנד, נורווגיה, שוודיה והממלכה המאוחדת. לסיכום, הפך השיר לשיר הנמכר ביותר לשנת 1989, ולאחד מהשירים הנמכרים ביותר בכל הזמנים. ערך מורחב – Like a Prayer (וידאו קליפ) הווידאו קליפ לשיר בוים על ידי מרי למברט ומתאר את מדונה כעדה לרצח של נערה אך אדם שחור שהיה נוכח במקום נעצר אף על פי שלא הוא ביצע את הרצח. לאחר מכן מדונה הולכת לכנסייה ומתפללת לכך שיהיה לה את הכוח ללכת ולהעיד לטובת אותו אדם. אם כי הקליפ גם עורר סערה רבה מפני שבאחת מהסצנות נראים צלבים בוערים באש. בעקבות כך, הוותיקן גינו את הקליפ וגם משפחות וקבוצות קתוליות יצאו במחאה נגדו. בנוסף אנשים רבים החרימו מוצרים של חברת פפסי שהשתמשו בשיר בשביל פרסומת שלהם, החרם הוביל לכך שפפסי ביטלה את החוזה שלהם עם מדונה, שבהמשך זכתה בפיצויים על ביטול החוזה עם פפסי. מדונה ביצעה את השיר בחמישה מסיבובי ההופעות שלה שהאחרון מביניהם היה, "Rebel Heart Tour". עם השנים הוא זכה לגרסאות כיסוי רבות ועם השנים גם לחקר ופרשנויות על ידי חכמי מוזיקה וחוקרים על תוכן השיר והקליפ. השיר עצמו וכן גם האלבום ממנו לקוח בשיר נחשבו לנקודת מפנה בקריירה של מדונה מכיוון שאנשים ראו בה לראשונה גם אמנית ולא רק כוכבת פופ. הצלחתו העצומה של השיר הובילה אותו למכור חמישה מיליון עותקים ובכך הפך לאחד מהשירים הנמכרים בהיסטוריה. בסדרה "לא כולל שירות" ביצעה אלינור אהרון גרסה בעברית שכתבה נירית ירון בשם "כמו תפילה". השיר בוצע בעונה הראשונה של סדרת הנעורים האמריקאית Glee. ב-25 ביוני 2021 ביצעה הזמרת האמריקאית מיילי סיירוס את השיר במופע "Stand By You", מופע שיזמה לכבוד חודש הגאווה. ב-2024, השיר זכה להצלחה מחודשת בעקבות הפקת גרסת מחודשת של השיר לסרט "דדפול & וולברין". מדיה וקבצים בנושא Like a Prayer בוויקישיתוף מידע על היצירה "Like a Prayer" באתר מיוזיק בריינז מידע על הסינגל "Like a Prayer" באתר מיוזיק בריינז מידע על השיר "Like a Prayer" באתר AllMusic מידע על היצירה "Like a Prayer" באתר Discogs סרטון השיר "Like a Prayer" באתר יוטיוב מידע על הרצועה "Like a Prayer" באתר ספוטיפיי GLOBAL CHART, www.mediatraffic.de The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Matthew Leimkuehler, Miley Cyrus' 'Stand By You': 4 moments from her Pride Month special at the Ryman, The Tennessean (באנגלית אמריקאית) Billboard Global 200, בילבורד, ‏17 באוגוסט 2024 Billboard Global Excl. US, בילבורד, ‏17 באוגוסט 2024 ARIA - landing, www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) www.bpi.co.uk Madonna's lead singles ranked, www.officialcharts.com (באנגלית) BVMI | Datenbank, www.musikindustrie.de www.top40.nl, www.top40.nl ORICON NEWS, ORICON NEWS The Official New Zealand Music Chart, THE OFFICIAL NZ MUSIC CHART (באנגלית) Promusicae - Productores de Música de España, www.promusicae.es InfoDisc : Les Certifications Officielles des 45 T. / Singles / Titres (Depuis 1073), www.infodisc.fr InfoDisc : Les Certifications (Singles) du SNEP (les Disques d'Argent), web.archive.org, ‏2013-09-27 Wayback Machine, web.archive.org, ‏2011-06-16 www.swisscharts.com Ask Billboard: Madonna's Career Album Sales, Billboard Ask Billboard: Madonna's Career Album Sales, Billboard Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30